CELEX: 62011CA0661
Language: lv
Date: 2013-09-19 00:00:00
Title: Lieta C-661/11: Tiesas (trešā palāta) 2013. gada 19. septembra spriedums ( Cour de cassation (Beļģija) lūgums sniegt prejudiciālu nolēmumu) — Martin y Paz Diffusion SA/David Depuydt, Fabriek van Maroquinerie Gauquie NV (Preču zīmes — Direktīva 89/104/EEK — 5. pants — Preču zīmes īpašnieka piekrišana, ka trešā persona izmanto preču zīmei identisku apzīmējumu — Piekrišana, kas dota kopīgai izmantošanai — Minētā īpašnieka iespēja izbeigt savas preču zīmes kopīgu izmantošanu un atsākt tās ekskluzīvu izmantošanu)

23.11.2013   
            
            
               LV
            
            
               Eiropas Savienības Oficiālais Vēstnesis
            
            
               C 344/17
            
         Tiesas (trešā palāta) 2013. gada 19. septembra spriedums (Cour de cassation (Beļģija) lūgums sniegt prejudiciālu nolēmumu) — Martin y Paz Diffusion SA/David Depuydt, Fabriek van Maroquinerie Gauquie NV
   
   (Lieta C-661/11) (1)
   
   (Preču zīmes - Direktīva 89/104/EEK - 5. pants - Preču zīmes īpašnieka piekrišana, ka trešā persona izmanto preču zīmei identisku apzīmējumu - Piekrišana, kas dota kopīgai izmantošanai - Minētā īpašnieka iespēja izbeigt savas preču zīmes kopīgu izmantošanu un atsākt tās ekskluzīvu izmantošanu)
   2013/C 344/28
   Tiesvedības valoda — franču
   
      Iesniedzējtiesa
   
   
      Cour de cassation
   
   
      Lietas dalībnieki pamata procesā
   
   
      Prasītājs: Martin y Paz Diffusion SA
   
   
      Atbildētāji: David Depuydt un Fabriek van Maroquinerie Gauquie NV
   
   
      Priekšmets
   
   Lūgums sniegt prejudiciālu nolēmumu — Cour de cassation — Padomes 1988. gada 21. decembra Pirmās direktīvas 89/104/EEK, ar ko tuvina dalībvalstu tiesību aktus attiecībā uz preču zīmēm (OV 1989, L 40, 1. lpp.), 5. panta 1. punkta un 8. panta 1. punkta interpretācija — Reģistrētas preču zīmes īpašnieka tiesības, ja īpašnieks šo preču zīmi ilgu laikposmu ir izmantojis kopīgi ar trešo personu kā zināma veida līdzīpašumu uz daļu no minētajām precēm un ja tas šai trešajai personai ir devis neatsaucamu piekrišanu izmantot minēto preču zīmi — Valsts tiesību norma, ar ko preču zīmes īpašniekam ir aizliegts nepareizi vai ļaunprātīgi izmantot savas tiesības — Aizliegums īpašniekam preču zīmi izmantot trešajai personai nelabvēlīgā veidā — Sankcija
   
      Rezolutīvā daļa:
   
   Padomes 1988. gada 21. decembra Pirmās direktīvas 89/104/EEK, ar ko tuvina dalībvalstu tiesību aktus attiecībā uz preču zīmēm, kurā grozījumi ir izdarīti ar 1992. gada 2. maija Līgumu par Eiropas Ekonomikas zonu, 5. pants nepieļauj, ka preču zīmju īpašniekam, kas, ņemot vērā kopīgu izmantošanu ar trešo personu, bija piekritis, ka šī trešā persona izmanto tā preču zīmēm identiskus apzīmējumus attiecībā uz dažām precēm, kas ietilpst klasēs, attiecībā uz kurām šīs preču zīmes ir reģistrētas, un kas vairs tam nepiekrīt, tiek liegta jebkāda iespēja izmantot ekskluzīvās tiesības, ko tam ir piešķīrušas minētās preču zīmes, attiecībā pret minēto trešo personu un pašam īstenot šīs ekskluzīvās tiesības attiecībā uz precēm, kas ir identiskas šīs pašas trešās personas precēm.
   
      (1)  OV C 89, 24.3.2012.